section_heading: Povijesni razvoj
paragraph_text: Nakon raspada SFRJ JAT je obustavio sav međunarodni promet. U tom razdoblju letjele su se samo domaće linije u SR Jugoslaviji. U listopadu 1994. godine JAT je obnovio svoj međunarodni promet a zrakoplovi su dobili novi izgled. Kompanija je 1998. naručila 8 novih Airbusa A319. Isporuka je prvobitno ugovorena za lipanj 2000. ali je odgođena na neodređeno vrijeme. JAT je pokušavao otkazati tu narudžbu i umjesto A319 kupiti Boeing 737 NG avione, iako je Airbus i dalje u opciji, ali najkraća A318 inačica.